Af Birgir Thor Møller, programredaktør, Nordatlantiske Filmdage, Nordatlantens Brygge

se flere historiske film fra island på 'Ísland á filmu' Streamingsitet ’Ísland á filmu’ (’Island på film’) rummer 33 dokumentarfilm fra perioden 1906-2010. Filmene stammer fra det islandske filmarkiv Kvikmyndasafn Íslands. På et interaktivt kort kan man finde godt 280 klip fra hele Island. ’Ísland á filmu’ er en selvstændig platform på Filminstituttets streamingsite ’Danmark på film’. > se film på 'Ísland á filmu

Sommeren 1918 underskrev Danmark og Island en forbundslov, der trådte i kraft 1. december 1918, og dermed blev Island en suveræn stat, der delte konge med Danmark. Ifølge aftalen kunne den til enhver tid opsiges af den ene part, og oven på en folkeafstemning i 1944 løsrev Island sig endeligt og blev den 17. juni en selvstændig republik.

Ud over at blive en selvstændig nation, så blev det 20. århundredes Island præget af en hastig og grundlæggende modernisering. Derfor har det traditionelle Islands møde med moderniteten også været et centralt tema i flere af de islandske spillefilm, som vi har kunnet se, siden etablering af en islandsk filmfond i 1979 satte gang i en regulær islandsk filmproduktion.

Før 1979 hørte det derimod til sjældenhederne at se Island på film. Og når det skete var det først og fremmest i dokumentarfilm, lavet af enten islandske filmpionerer eller udenlandske og ikke mindst danske filmmagere, der ville skildre livet og den storslåede natur på Atlanterhavsøen.

Læs resten af artiklen under filmserien